Το διαμέρισμα του Νεκτάριου είναι εξαιρετικό ακριβώς όπως φαίνεται στις φωτογραφίες! Η θέση είναι πολύ βολική με γρήγορη πρόσβαση στις παραλίες του ακρωτηρίου και απέχει μόλις 10' από την πόλη των Χανίων. Πολύ κοντά υπάρχουν σούπερμαρκετ, ταβέρνες, φούρνος και φαρμακείο. Οι χώροι είναι πολύ άνετοι και ευρύχωροι. Το διαμέρισμα είναι ιδανικό για οικογένεια με 4-5 μέλη. Υπάρχει αυλή με θέα τη θάλασσα που μπορείς να χαλαρώσεις, να απολαύσεις το πρωινό σου και να παίξουν τα παιδιά. Στο διαμέρισμα υπάρχει οτιδήποτε μπορεί κάποιος να χρειαστεί και οι ιδιοκτήτες έχουν προβλέψει τα πάντα για μία άνετη διαμονή χωρίς να λείπει τίποτα. Από την πρώτη στιγμή νιώσαμε σαν να είμασταν στο σπίτι μας. Στο ψυγείο υπήρχε κέρασμα, κρύο νερό και παγάκια! Παρότι τις μέρες που είμασταν εκεί οι ιδιοκτήτες έλειπαν σε διακοπές, η επικοινωνία μας ήταν άμεση και απόλυτα κατατοπιστική. Οτιδήποτε χρειαστήκαμε ήταν πρόθυμοι να μας εξυπηρετήσουν και να βοηθήσουν. Αγαπητέ Νεκτάριε ευχαριστούμε πάρα πολύ εσάς και τους δικούς σας για την υπέροχη διαμονή που είχαμε στα Χανιά!